|  |
| --- |
| **НАЦИОНАЛНО СРЕДНО УЧИЛИЩЕ "СОФИЯ" гр. София, бул."Монтевидео" №21, 02/955-98-92,nsou151@abv.bg** |
| **СЪОБЩЕНИЕ ЗА ПОВЕРИТЕЛНОСТ НА ЛИЧНИТЕ ДАННИ** *(информация, предоставяна съгласно чл.13 от ОРЗД)*  **ИНФОРМАЦИЯ ЗА УЧЕНИЦИ И РОДИТЕЛИ**  **На кого предоставяте Вашите данни**  **НАЦИОНАЛНО СРЕДНО УЧИЛИЩЕ "СОФИЯ"**  **Име и адрес на администратора на лични данни**  Име: НАЦИОНАЛНО СРЕДНО УЧИЛИЩЕ "СОФИЯ"  Адрес: гр. София, бул."Монтевидео" №21  Тел.: 02/955-98-92, e-mail: nsou151@abv.bg  За контакт с Длъжностно лице по защита на личните данни: Радослав Симеонов  Тел: 0884606760 , e-mail: nsou151@abv.bg  В случай, че имате въпроси или желаете да получите допълнителна информация, моля обърнете се към нашето длъжностно лице по защита на личните данни.  **Каква информация обработваме**  Във връзка с осъществяване на образователния процес в НАЦИОНАЛНО СРЕДНО УЧИЛИЩЕ "СОФИЯ", ние събираме следните категории данни :  1. Лични данни на ученика – ЕГН, имена, адрес, гражданство, месторождение.  2. Здравна и медицинска информация (вкл. личен лекар, здравно-профилактични карти, заболявания, наличие на трайни увреждания и др.).  3. Информация за специални образователни потребности на лицата.  4. Информация за присъствие, отсъствия (причини за отсъствието) и успех (оценяване) на ученика.  5. Информация за полагане на изпити (национално външно оценяване, държавни зрелостни изпити, олимпиади, състезания, конкурси и др.).  6. Информация за издаване на дипломи, удостоверения, свидетелства, ученически книжки и ученически лични карти.  7. Информация, необходима за предоставяне на стипендии..  8. Информация за здравно осигуряване (за лица над 18 г.) и данни за родители и деца във връзка с предоставяне на социално подпомагане.  9. Данни за родители – име, телефон, ЕГН, месторабота, адрес и др.  10. Информация за членовете на обществения съвет – трите имена, адрес, месторабота, телефон, e-mail;  11. Информация за получени дарения.  12. Фото и видеоматериали, включително снимки на учениците за техни досиета или документи.  **За какво обработваме Вашите лични данни**  Законът изисква от нас да определим въз основа на кое законово основание обработваме различни категории лична информация и да Ви уведомим за основанията и нашите цели, спрямо всяка категория обработвани лични данни.  Ако основанието, на което обработваме Вашата лична информация, вече не е приложимо, ние незабавно ще прекратим обработването на Вашите данни.  Ако основанието се промени, тогава, ако това се изисква от закона, ние ще Ви уведомим за промяната, както и за всяко ново основание, при което сме установили, че можем да продължим да обработваме Вашата информация.  **На основание законово задължение**  В повечето случаи ние обработваме съответните лични данни на базата на законово задължение, произтичащо от приложимата правна уредба *(напр. Закон за предучилищното и училищното образование, други закони, подзаконови нормативни актове: държавни образователни стандарти – моля, уточнете).*  Това включва лични данни на деца/ученици и в определени случаи на техните родители, свързани с:  1. Прием на ученици.  2. Преместване от една образователна институция в друга.  3. Полагане на изпити (вкл. осъществяване на видеонаблюдение при провеждане на национално външно оценяване и държавни зрелостни изпити).  4. Присъствие (отсъствия) и оценки (успех) – информация, която се представя или изготвя в хода на обучителния процес.  5. Основна здравна/медицинска информация за детето/ученика (вкл. здравно-профилактични карти и информация за личен лекар).  6. Специални образователни потребности на детето/ученика.  7. Предоставяне на стипендии.  8. Издаване на документи, свързани с качеството на лицето – ученическа книжка, ученическа лична карта.  9. Издаване на дипломи, удостоверения, свидетелства.  10. Здравни осигуровки на лица над 18 години.  11. Поддържане на досие на ученика, включително със снимка.  12. Информация за получени дарения (данни на дарителите).  13. Информация за контакт с родител (e-mail, телефон, др.) за получаване на данни от Електронния дневник на училището, в случай на спешност или във връзка с поведение на детето/ученика и др.  14. Други задължения на училището, произтичащи от нормативен акт.  Това са данни, които в повечето случаи са необходими за осъществяване на образователния процес в институцията.  В определени случаи това са данни, които са необходими за осигуряване на подходяща и здравословна среда в училището.  **Обработване на лични данни на основание договор или преддоговорни отношения**  Във връзка със сключването и/или изпълнението на договор, следва да бъдат предоставени данни на ученик и родител/и.  Ние можем да използваме предоставените от Вас данни с цел предоставяне на съответната услуга.  **На основание съгласие**  В повечето случаи ние обработваме Вашите данни във връзка със законово задължение, което изисква от нас да получим или да съхраняваме определена информация за ученика.  В случай, че липсва законово задължение е възможно да поискаме Вашето изрично съгласие за обработване на определени категории лични данни, като това може да включва:  1. Осъществяване на определени извънкласни, допълнителни или факултативни дейности, когато данните не се събират въз основа на законово задължение (при които дейности са необходими данни за ученика и за родителя, който дава съгласие за участие в съответната дейност).  2. Реализиране на фото- и видеоматериали във връзка с дейности/проекти на училището (снимки, клипове на ученици/деца).  3. Други дейности на училището, които не са законово задължение.  Понякога може да дадете Вашето съгласие индиректно, например, когато ни изпратите съобщение по електронна поща, на която основателно очаквате да отговорим.  С изключение на случаите, в които сте съгласни с използването на Вашата информация за конкретна цел, ние не използваме Вашата информация по начин, който да Ви идентифицира лично.  Ние продължаваме да обработваме информацията Ви на тази основа, докато не оттеглите Вашето съгласие или може основателно да се предположи, че Вашето съгласие вече не съществува.  Можете да оттеглите съгласието си по всяко време, като ни информирате. Оттеглянето на съгласието не засяга законосъобразността на обработването, основано на дадено съгласие преди неговото оттегляне.  **На основание легитимен интерес/На основание изпълнение на задача в обществен интерес**  Може да обработим информация въз основа на наличието на легитимен интерес за Вас или за нас, както и във връзка с изпълнението на задача в обществен интерес.  *(Това могат да бъдат случаи, когато в сградата и/или около нея се използва видеонаблюдение с цел – осигуряване на защита и сигурност за пребиваващите в съответните помещения/места, както и с цел – защита на материалната собственост на институцията. Препоръчително е публични организации да се позовават на основанието – изпълнение на задача в обществен интерес.)*  **Получатели или категории получатели на личните Ви данни**  Това могат да бъдат:  1. Служители на нашата институция.  2. Други организации от същия вид (други училища/детски градини).  3. Организации, обработващи данни от наше име.  4. Институции в сферата на образованието – Министерство на образованието и науката, Регионално управление по образование.  5. Общинска администрация, други министерства – Министерство на културата, Министерство на младежта и спорта, Министерство на здравеопазането и др. институции.  6. Национална агенция за приходите, служби за социални услуги и дирекция „Социално подпомагане“, Регионална здравна инспекция, както и други публични органи, когато това произтича от законова разпоредба.  7. Детска педагогическа стая, отдел „Закрила на детето“, Държавната агенция за закрила на детето или Министерството на вътрешните работи.  8. Организации, с които сме сключили договор или осъществяваме съвместно определена дейност (напр. туроператори, външни курсове и/или извънучилищни дейности на територията на учебното заведение, доставчици на храна, изпълнители на транспортни или други допълнителни услуги, които се заплащат от страна на родителите и др.);  **Предаване на данни на трета държава или на международна институция**  Ние не предоставяме Вашите данни към трета държава или на международна институция.  **Срок, за който ще се съхраняват личните данни**  Освен ако в настоящото известие за поверителност не е посочено друго, запазваме Вашите лични данни само толкова дълго, колкото се изисква от нас:  1. В съответствие с нашите законови задължения.  2. До изпълнение на съответната дейност, за която сте ни предоставили съгласие или за която е налице сключен договор.  3. Във връзка с възможен иск или защита в съда.  **Права, с които разполагате, във връзка с предоставените от Вас лични данни**  Във връзка с личните данни, които сте ни предоставили, Вие имате право да изискате от нас:  1. Достъп до личните Ви данни.  2. Коригиране или изтриване на Ваши лични данни.  3. Ограничаване на обработването им.  4. Право на възражение срещу обработването на Вашите данни.  5. Преносимост на данните.  **Правото на жалба до надзорен орган**  Вие имате право на жалба до надзорен орган. Надзорен орган в Република България е Комисията за защита на личните данни, по смисъла на приложимото законодателство.    **Директор**:  Росен Милчов Цветанов ......................  *(подпис и печат)* |